Henrikh Mkhitarjan

Henrikh Hamleti Mkhitarjan (; s. 21. tammikuuta 1989 Jerevan, Armenian SNT Viitattu 27.8.2022.) on armenialainen jalkapalloilija. Hän edustaa Italian Serie A:ssa pelaavaa Interiä ja on pelipaikaltaan hyökkäävä keskikenttäpelaaja. == Ammattilaisura == === Seurajoukkueura === Mkhitarjan on Pyunik Jerevanin kasvatti, jonka edustusjoukkueessa hän teki ensiesiintymisensä vuonna 2006. Hän voitti Armenian-mestaruuden 2006, 2007, 2008 ja 2009, Armenian Cupin 2009 sekä Armenian Supercupin 2007 ja 2008. Kaudeksi 2009–2010 hän siirtyi ukrainalaiseen Metalurh Donetskiin, josta matka jatkui vuonna 2010 saman kaupungin seuraan Šah’tar Donetskiin. Hän voitti Ukrainan-mestaruuden ja Ukrainan Cupin 2010–2011, 2011–2012 ja 2012–2013 sekä Ukrainan Supercupin 2012. Hän voitti Ukrainan liigan maalikuninkuuden kaudella 2012–2013 tehtyään 25 maalia, ja hänet valittiin myös Ukrainan liigan kauden pelaajaksi. Heinäkuussa 2013 Mkhitarjan siirtyi Saksan Bundesliigan Borussia Dortmundiin neljän vuoden sopimuksella. Siirron hinta oli 24,2 miljoonaa euroa. Hän pelasi kolmen kauden aikana 90 bundesliigaottelua, joissa teki 23 maalia ja antoi 36 maalisyöttöä. Kaudella 2015–2016 hänen teki Bundesliigassa 11 ja syötti 20 maalia. Bundesliigan pelaajat äänestivät hänet kyseisen kauden parhaaksi pelaajaksi. Hän voitti DFL-Supercupin 2014. Mkhitarjan siirtyi heinäkuussa 2016 Englannin Valioliigaan Manchester Unitedin riveihin. Hän teki maalin voittoisassa Eurooppa-liigan loppuottelussa 2017. Kaikkiaan hän teki Eurooppa-liigan 11 ottelussa kuusi maalia ja hänet nimettiin kauden joukkueeseen Hän pelasi samalla kaudella kahdessa ottelussa Unitedin voittaessa liigacupin ja yhden minuutin voittoisassa FA Community Shieldissä. Hän pelasi Unitedissa puolentoista kauden aikana 39 valioliigaottelua, joissa viimeisteli viisi ja syötti kuusi maalia. Arsenal vaihtoi Manchester Unitedin kanssa Alexis Sánchezin Mkhitarjaniin 22. tammikuuta 2018. Hän pelasi Arsenalissa elokuuhun 2019 mennessä 39 valioliigaottelua, joissa sekä teki että syötti kahdeksan maalia. Hän pelasi 11 ottelua Eurooppa-liigassa kaudella 2018–2019, ei kuitenkaan tappiollista finaalia. Arsenal lainasi Mkhitarjanin kaudeksi 2019–2020 Serie A:n AS Romaan. Elokuussa 2020 hänen sopimuksensa Arsenalin kanssa purettiin yhteisymmärryksessä, ja hän liittyi Romaan vakituisella sopimuksella. Hän pelasi kolmen kauden aikana Romassa 87 Serie A:n ottelua ja teki niissä 27 maalia. Maaleistaan hän teki kolmetoista kaudella 2020–2021 ja oli sillä joukkueensa paras maalintekijä. Hän pelasi Roman pelaajana Eurooppa-liigassa 16 ottelua ja teki niissä yhden maalin. Hän pelasi yhdeksän ottelua Roman voittaessa Konferenssiliigan kaudella 2021–2022. Mkhitarjan siirtyi Serie A:n Interiin ilmaissiirrolla heinäkuussa 2022. Hän on 22. joulukuuta 2024 mennessä pelannut Interissä 82 liigaottelua ja tehnyt kuusi maalia. Interin voittaessa Italian-mestaruuden kaudella 2023–2024 hän pelasi 36 Serie A -ottelua, yhtä vaille kaikki avauskokoonpanossa. Kauden molemmat maalinsa hän teki syyskuussa paikallisottelussa AC Milania vastaan. Lisäksi hän syötti kauden aikana kymmenen maalia. Hän pelasi neljä ottelua, mutta ei finaalia, Interin voittaessa Italian cupin 2023. Saman kauden Mestarien liigassa hän pelasi kaikki 13 ottelua, ja teki kaksi maalia. Tappiollisessa loppuottelussa hän tuli vaihdosta kentälle. Kaikkiaan hän on jouluun 2024 mennessä pelannut Interissä 25 Mestarien liigan ottelua. Italian Supercupin hän on voittanut 2022 ja 2023. === Maajoukkueura === Kansainvälisellä tasolla Mkhitarjan on ollut Armenian jalkapallomaajoukkueen runkopelaajia. Ensimmäisen kerran hänet nimettiin maajoukkueeseen Panamaa vastaan tammikuussa 2007. Ensimmäisen arvokilpailujen karsintaottelunsa hän pelasi MM-karsintaottelussa Belgiaa vastaan lokakuussa 2008. Ensimmäisen maaottelumaalinsa hän viimeisteli MM-karsinnassa Viroa vastaan maaliskuussa 2009. Maaottelussa Guatemalaa vastaan hän sekä teki että syötti kolme maalia toukokuussa 2016. Kaikkiaan hän on pelannut 95 A-maaottelua, joissa hän on tehnyt 32 maalia. Hän ei ole pelannut maajoukkueessa marraskuun 2021 jälkeen. Mkhitarjan on valittu Armenian vuoden jalkapalloilijaksi 2009, 2011–2017, 2019 ja 2020. == Tilastot == === Seurajoukkue === :Päivitetty 22. joulukuuta 2024. Seurajoukkue Seurajoukkue Liiga Liiga Cup Cup Liigacup Liigacup Eurooppa Eurooppa Muu Muu Yhteensä Yhteensä Seura Kausi Ottelut Maalit Ottelut Maalit Ottelut Maalit Ottelut Maalit Ottelut Maalit Ottelut Maalit Pyunik Jerevan 2006 12 1 0 0 — — — — — — 12 1 2007 24 12 0 0 — — 4 0 — — 28 12 2008 24 6 5 3 — — 2 0 — — 31 9 2009 10 11 6 2 — — — — — — 16 13 Yhteensä 70 30 11 5 — 6 0 — 87 35 Metalurh Donetsk 2009–10 29 9 2 1 — — 6 4 — — 37 14 2010–11 8 3 0 0 — — — — — — 8 3 Yhteensä 37 12 2 1 — 6 4 — 45 17 Šah’tar Donetsk 2010–11 17 3 3 1 — — 7 0 — — 27 4 2011–12 26 10 4 1 — — 6 0 1 0 37 11 2012–13 29 25 4 2 — — 8 2 1 0 42 29 Yhteensä 72 38 11 4 — 21 2 2 0 106 44 Borussia Dortmund 2013–14 31 9 5 2 — — 10 2 — — 46 13 2014–15 28 3 6 1 — — 7 0 1 1 42 5 2015–16 31 11 6 5 — — 15 7 — — 52 23 Yhteensä 90 23 17 8 — 32 9 1 1 140 41 Manchester United 2016–17 24 4 3 1 2 0 11 6 1 0 41 11 2017–18 15 1 1 0 1 0 4 1 1 0 22 2 Yhteensä 39 5 4 1 3 0 15 7 2 0 63 13 Arsenal 2017–18 11 2 0 0 0 0 6 1 — — 17 3 2018–19 25 6 0 0 3 0 11 0 — — 39 6 2019–20 3 0 0 0 0 0 0 0 — — 3 0 Yhteensä 39 8 0 0 3 0 17 1 — — 59 9 Roma 2019–20 22 9 0 0 — — 5 0 — — 27 9 2020–21 34 13 1 1 — — 11 1 — — 46 15 2021–22 31 5 2 0 — — 11 0 — — 44 5 Yhteensä 87 27 3 1 — — 27 1 — — 117 29 Inter 2022–23 31 3 4 0 — — 13 2 1 0 49 5 2023–24 36 2 1 0 — — 7 0 2 0 46 2 2024–25 15 1 — — — — 5 0 — — 20 1 Yhteensä 82 6 5 0 — — 25 2 3 0 115 8 Uralla yhteensä 516 149 53 20 6 0 149 26 8 1 732 196 === Maajoukkue === :Päivitetty 27. elokuuta 2022. Armenia Armenia Armenia Vuosi Ottelut Maalit 2007 2 0 2008 5 0 2009 7 1 2010 5 3 2011 8 4 2012 8 2 2013 8 2 2014 7 4 2015 6 0 2016 5 3 2017 9 6 2018 10 1 2019 6 3 2020 2 1 2021 7 2 Yht. 95 32 == Lähteet == Luokka:Armenialaiset jalkapalloilijat Luokka:Vuonna 1989 syntyneet Luokka:Elävät henkilöt